EkBass/fiwiki-20250220-pages-articles huggingface dataset:
Major League Baseball -kausi 2020

Major League Baseball -kausi 2020 oli pohjoisamerikkalaisen baseball-sarja Major League Baseballin (MLB) kausi, jonka runkosarja alkoi 23. heinäkuuta ja päättyi 27. syyskuuta 2020. Joukkueet pelasivat kukin 60 ottelua, joiden jälkeen alkoivat pudotuspelit, jotka huipentuivat kauden World Series -loppuottelusarjaan. Kauden alkua lykättiin maaliskuussa 2020 koronaviruspandemian vuoksi. Los Angeles Dodgers voitti World Seriesin Tampa Bay Raysia vastaan otteluvoitoin 4–2. ==All-MLB-joukkueet== Koronaviruspandemian vuoksi kaudella 2020 ei pelattu MLB:n tähdistöottelua, mutta joukkueet valittiin. Kannattajat valitsivat puolet pelaajista, ja puolet valitsi asiantuntijoista koostuva ryhmä. All-MLB-joukkue Pelipaikka 1. joukkue 2. joukkue Aloittava syöttäjä Trevor Bauer (CIN) Gerrit Cole (NYY) Aloittava syöttäjä Shane Bieber (CLE) Clayton Kershaw (LAD) Aloittava syöttäjä Yu Darvish (CHC) Dinelson Lamet (SD) Aloittava syöttäjä Jacob deGrom (NYM) Kenta Maeda (MIN) Aloittava syöttäjä Max Fried (ATL) Hyun-Jin Ryu (TOR) Jatkosyöttäjä Nick Anderson (TB) Brad Hand (CLE) Liam Hendriks (OAK) Devin Williams (MIL) Sijaislyöjä Marcell Ozuna (ATL) Nelson Cruz (MIN) Sieppari Salvador Pérez (KC) J. T. Realmuto (PHI) Ykköspesämies Freddie Freeman (ATL) José Abreu (CWS) Kakkospesämies DJ LeMahieu (NYY) Brandon Lowe (TB) Kolmospesämies Manny Machado (SD) José Ramírez (CLE) Polttaja Fernando Tatís Jr. (SD) Corey Seager (LAD) Ulkokenttä Mookie Betts (LAD) Ronald Acuña Jr. (ATL) Juan Soto (WAS) Michael Conforto (NYM) Mike Trout (LAA) Mike Yastrzemski (SF) == Lähteet == ==Aiheesta muualla== Luokka:Major League Baseball -kausi 2020
Jaakko Lehtilä

Jaakko Lehtilä (s. 21. kesäkuuta 1993 Varkaus) on suomalainen keskimatkojen juoksija, joka edustaa Tampereen Pyrintöä. Hänen valmentajansa on Ari Suhonen. Lehtilä saavutti vuoden 2020 sisäratojen Suomen-mestaruuskilpailuissa hopeaa 800 metrin juoksussa. SM-hallien viestissä hän voitti kultaa 2024. Viestijuoksun SM-kilpailuissa hän on saavuttanut 4 × 400 metrin viestissä kultaa 2018 ja hopeaa 2014. Kalevan kisoissa hän on sijoittunut parhaimmillaan neljänneksi 800 metrin juoksussa 2019. Lehtilän ennätys 400 metrillä on 48,70 (2016) ja 800 metrillä 1.51,33 (2019). == Lähteet == Luokka:Vuonna 1993 syntyneet Luokka:Elävät henkilöt Luokka:Suomalaiset keskimatkojen juoksijat
Muhsin al-Fadhli

Muhsin al-Fadhli (24. huhtikuuta 1981 KuwaitKOMISSION ASETUS (EY) N:o 803/2008 Access to European Union law – 8. heinäkuuta 2015 SyyriaSenior al-Qaida figure, Muhsin al-Fadhli, killed in US air strike in Syria, officials say The GuardianLeader of al-Qaeda Offshoot Khorasan Killed in U.S. Air Strike in Syria Time) oli kuwaitilainen jihadisti. Al-Fadhli oli jo vuonna 2001 edennyt Al-Qaidan sisäisessä hierarkiassa niin korkealle, että sai etukäteen tiedon syyskuun 11. päivän terroriteoista. Hän oli Osama bin Ladenin luottomies. Hän rahoitti Al-Qaidan toimintaa Iranissa ja oli Yhdysvaltain ulkoministeriön vuonna 2012 laatiman raportin mukaan pääsuunnittelija vuoden 2002 iskussa ranskalaista öljytankkeri MV Limburgia vastaan Jemenin rannikon edustalla. Iskussa kuoli yksi henkilö. Al-Fadhli oli osallisena myös Yhdysvaltain merijalkaväen vastaisessa iskussa, joka samana vuonna tappoi yhden henkilön Failakan saarella Kuwaitissa. Vuonna 2013 al-Fadhli siirtyi Syyriaan. Hänen raportoitiin valvoneen kokeneiden toimijoiden siirtoa Pakistanista Syyriaan sekä lisäksi järjestäneen ja ylläpitäneen reittejä värvättyjen siirtymiseksi Turkin kautta Syyriaan.Muhsin al-Fadhli Counter Extremism Project Al-Fadhli oli Kuwaitin etsintäkuuluttama, ja vuonna 2002 Euroopan unioni kohdisti häneen rajoituksia. Yhdysvaltain valtiovarainministeriö lisäsi hänet globaalien terroristien listaukseensa 15. helmikuuta 2005. Kaksi päivää myöhemmin YK kirjasi hänet Al-Qaidaan kytkeytyväksi henkilöksi. Israel oli jo 6. lokakuuta 2001 nimennyt hänet kiinnostavaksi henkilöksi terrorismin rahoittamisen kiellon nojalla. 18. kesäkuuta 2005 Saudi-Arabian hallitus määritteli al- Fadhlin terroristiepäillyksi. Al-Fadhli identifioitiin Khorasan-ryhmän johtajaksi. Ryhmittymän juuret olivat Al-Qaidassa, ja sen toimijat olivat Pakistanista Syyriaan iskuja länsimaita vastaan suunnittelemaan lähetettyjä henkilöitä, joiden tehtävänä oli myös länsimaalaisten värvääminen. == Kuolema == BBC:n mukaan al-Fadhli yritettiin surmata jo syyskuussa 2014. Hänen raportoitiinkin virheellisesti saaneen surmansa tuona vuonna. 8\. heinäkuuta 2015 al-Fadhli teki matkaa lähellä Sarmadaa luoteisessa Syyriassa lähellä Turkin rajaa, kun hän kuoli Yhdysvaltain miehittämättömän ilma-aluksen osuessa hänen ajoneuvoonsa. == Lähteet == Luokka:Kuwaitilaiset henkilöt Luokka:Al- Qaidan jäsenet Luokka:Vuonna 1981 syntyneet Luokka:Vuonna 2015 kuolleet -
Eelis Uitto

Eelis Uitto (s. 7. kesäkuuta 2001) on suomalainen keskimatkojen juoksija, joka edustaa Viipurin Urheilijoita. Hänen valmentajansa on Juhani Hirvonen. Uitto saavutti vuoden 2020 sisäratojen Suomen-mestaruuskilpailuissa pronssia 800 metrin juoksussa. == Lähteet == Luokka:Vuonna 2001 syntyneet Luokka:Elävät henkilöt Luokka:Suomalaiset keskimatkojen juoksijat
Rosamund Piken filmografia

Tämä on Rosamund Piken filmografia. == Elokuvat == Vuosi Suomenkielinen nimi Alkuperäinen nimi Rooli 2002 Kuolema saa odottaa Die Another Day Miranda Frost 2004 Promised Land Promised Land Rose 2004 The Libertine The Libertine Elizabeth Malet 2005 Ylpeys ja ennakkoluulo Pride & Prejudice Jane Bennet 2005 Doom Doom Samantha Grimm 2007 Fracture – murtumaton Fracture Nikki Gardner 2007 Fugitive Pieces Fugitive Pieces Alex 2009 An Education An Education Helen 2009 Surrogates – sijaisrobotit Surrogates Maggie Greer 2010 Burning Palms Burning Palms Dedra Davenport 2010 Jackboots on Whitehall Jackboots on Whitehall 2010 Barney’s Version Barney’s Version Miriam Grant-Panofsky 2010 Made in Dagenham Made in Dagenham Lisa Hopkins 2011 Johnny English – uudestisyntynyt Johnny English Reborn Kate Sumner 2011 The Big Year The Big Year Jessica 2012 The Devil You Know The Devil You Know Zoe Hughes 2012 Wrath of the Titans Wrath of the Titans Queen Andromeda 2012 Jack Reacher: Tappajan jäljillä Jack Reacher Helen Rodin 2013 The World's End The World's End Sam Chamberlain 2014 A Long Way Down A Long Way Down Penny 2014 Gone Girl Gone Girl Amy Elliott-Dunne 2014 What We Did on Our Holiday What We Did on Our Holiday Abi 2014 Hector and the Search for Happiness Hector and the Search for Happiness Clara 2014 Violet Town Violet Town 2015 Return To Sender Return To Sender miranda Wells 2016 A United Kingdom A United Kingdom ruth Williams 2017 The Man with the Iron Heart The Man with the Iron Heart Lina Von Osten 2017 Hostiles Hostiles Rosalee Quaid 2018 Beirut Beirut Sandy Crowder 2018 7 Days In Entebbe Entebbe Brigitte Kuhlmann 2018 Human Voice Human Voice 2018 A Private War A Private War marie Colvin 2019 Kolme sekuntia The Informer Wilcox 2019 Radioactive Radioactive Marie Curie 2020 I Care a Lot I Care a Lot Marla Grayson == Televisio == Vuosi Nimi Rooli Jaksot 2015-2020 Thunderbirds Are Go Lady Penelope 43 jaksoa 2018 Watership Down Black Rabbit of Inlé 1-4 (minisarja) 2019 State Of The Union Louise 10 jaksoa 2019 Muumilaakso Muumimamma 16 jaksoa (englanninkielinen) 2019 Archibald's Next Big Thing Kertoja 13 jaksoa 2021 Ajan pyörä Moiraine Damodred Luokka:Filmografiat Luokka:Seulonnan keskeiset artikkelit
Erik Lindschöld

Erik Lindschöld (2. helmikuuta 1634 Skänninge, Ruotsi – 11. kesäkuuta 1690 Tukholma) oli ruotsalainen kreivi ja kuninkaan neuvonantaja, kirjailija, runoilija ja virsirunoilija. == Elämä ja työ == Lindschöld oli skänningeläisen sepän, raatimiehen ja pormestarin poika. Hänen äitinsä kuoli, kun poika oli vielä nuori, ja hänet lähetettiin kouluun Linköpingiin, jossa piispa Jonas Petri Gothus kiinnitti huomion hänen lahjoihinsa ja hän pääsi opiskelemaan Uppsalan yliopistoon. Hän alkoi käyttää sukunimeä Lindeman. Hän opiskeli latinaa, kaunopuheisuutta ja politiikkaa. Vaikka hän oli kotoisin vaatimattomista oloista, häntä voidaan pitää hyvänä esimerkkinä aikansa säätykierrosta. Hänestä tuli kuningas Kaarle X Kustaan aviottoman pojan Kustaan kotiopettaja. Hänen kanssaan Lindschöld saattoi oleskella ulkomailla yhdeksän vuotta 1659–1668, jolloin hän jatkoi opintojaan Heidelbergin yliopistossa. Matkallaan hän tutustui ranskalaiseen kulttuuriin ja poliittisiin näkemyksiin, muun muassa kuninkaan yksinvallasta. 1668 hänestä tuli kuninkaan kanslian sihteeri. Sitä ennen hän oli jo ollut lähetystösihteerinä Puolassa ja hänellä oli useita eri korkeita tehtäviä valtionhallinnossa. Hän osallistui vuoden 1686 kirkkolain laatimiseen. Hänet aateloitiin nimellä Lindenschöld, mutta hän käytti nimestään muotoa Lindschöld. Hän toimi kuninkaan kaupallisten asioiden sihteerinä, hovikanslerina ja vuonna 1686 maamarsalkkana, aatelissäädyn puheenjohtajana. 1687 hänestä tuli kreivi ja vapaaherra. Hän toimi myös kruununprinssin, myöhemmin kuningas Kaarle XII:n kotiopettajana. Hänet nimitettiin Lundin yliopiston kansleriksi (vuosina 1687–1690) ja hän oli hienostunut hovirunoilija. Hänen rakennuttamansa Stavsundin kartano Ekerön kunnassa on säilynyt. Lindschöld oli Ruotsin ensimmäinen hovirunoilija. Hän kirjoitti tekstejä useita hovissa esitettyjä baletteja ja muita huvinäytelmiä varten sekä tilapäisrunoja, juomalauluja, hää- ja hautajaisrunoja, joita leimasi ranskalainen maku. Hän kirjoitti teoksiaan ruotsiksi ja latinaksi. Hän oli myös taitava virsirunoilija. Vuonna 1689 hän julkaisi piispa Haqvin Spegelin kanssa kirjan Barna bibel, jossa oli Lindschöldin kirjoittamia lauluja ja Psalmien pohjalta kirjoitettuja virsiä. Hänen virsiään on sävyttänyt barokin ajan rikkaat kielikuvat ja luontolyriikka sekä pietismin tapainen Jeesus- rakkaus. Suomen evankelis-luterilaisen kirkon virsikirjassa on kaksi Lindschöldin kirjoittamaa virttä. * 350 Oi Herra, korvas kallista (Din’ öron, Herre! till mig böj 1688) Suom. virsikirjaan 1701, uud. Elias Lönnrot 1864. * 972 Hiljaisessa siimeksessä kudelmassa tähtien (Jag i tysta skuggors timmar/Nu i tysta skuggan fången 1683), uud. Johan Olof Wallin 1814, Augustin Mannerheim 1981; suom. Anna-Maija Raittila 1999. Sama virsiteksti on myös Ruotsin kirkon virsikirjassa virsi 504. == Lähteet == Luokka:Ruotsalaiset kreivit Luokka:Ruotsalaiset runoilijat Luokka:Ruotsalaiset virsirunoilijat Luokka:Vuonna 1634 syntyneet Luokka:Vuonna 1690 kuolleet
Walid Muallem

Walid Muhi Eddine Muallem (; s. 13. tammikuuta 1941 Damaskos – 16. marraskuuta 2020وزارة الخارجية والمغتربين تنعي وفاة وزير الخارجية وليد المعلم Syrian FM Walid al-Moallem passes away) oli syyrialainen poliitikko ja diplomaatti. Hän toimi vuosina 2006–2020 Syyrian ulkoministerinä ja vuosina 2012–2020 varapääministerinä. Hän oli Syyrian Baath-puolueen jäsen.His Excellency Walid Muhi Eddine Moallem Arab Decision Muallem sai kandidaatinarvon taloustieteessä Kairon yliopistosta vuonna 1963. Hän liittyi Syyrian ulkoministeriön palvelukseen vuonna 1964. Vuosina 1965–1975 hän työskenteli maansa suurlähetystöissä Tansaniassa, Saudi-Arabiassa, Espanjassa ja Isossa- Britanniassa. Tämän jälkeen hän toimi vuoteen 1980 saakka suurlähettilään tehtävissä Romaniassa ja vuosina 1990–1999 Yhdysvalloissa. Vuosina 2000–2005 Muallem toimi Syyriassa ulkoministerin avustajana ja vuosina 2005–2006 varaulkoministerinä. Syyrian ulkoministeriksi hän sai nimityksen helmikuussa 2006.Treasury Targets Additional Syrian Government Officials for Sanctions U.S. Department of the Treasury Elokuussa 2014 Muallem tarjosi Yhdysvalloille apua taistelussa Isistä vastaan ja piti kaikkia yhteistyön ulkopuolella tehtäviä ilmaiskuja aggressioina.Syria will help US fight terrorism, says Walid Muallem BBC Myöhemmin hän julisti Syyriassa toimineet Yhdysvaltain, Ranskan sekä Turkin joukot miehitysvalloiksi ja vaati näiden välitöntä poistumista maasta. Muallem syytti myös Israelia Bašar al-Assadin hallinnon vastaisen terrorismin sponsoroinnista.Emboldened by civil war gains, Syria says it will recapture Golan too The Times of Israel Muallem oli naimisissa ja hänellä oli kolme lasta. == Lähteet == Luokka:Syyrialaiset poliitikot Luokka:Ulkoministerit Luokka:Syyrialaiset diplomaatit Luokka:Suurlähettiläät Luokka:Vuonna 1941 syntyneet Luokka:Vuonna 2020 kuolleet
Ilari Ryyppö

Ilari Ryyppö (s. 27. tammikuuta 1997) on suomalainen pikajuoksija, joka edustaa Tampereen Urheilijat -38:a. Hänen valmentajansa on Petra Stenman. Kalevan kisoissa Ryyppö sai hopeaa 400 metrin juoksussa vuonna 2020. Vuoden 2020 sisäratojen Suomen-mestaruuskilpailuissa hän sai pronssia 400 metrin juoksussa. Ryypön ennätys on 200 metrillä 21,73 (2019) ja 400 metrillä 48,22 (2020). == Lähteet == Luokka:Vuonna 1997 syntyneet Luokka:Elävät henkilöt Luokka:Suomalaiset pikajuoksijat
Ross Johnston

Ross Johnston (s. 18. helmikuuta 1994 Prinssi Edwardin saari) on kanadalainen jääkiekkoilija, joka edustaa NHL-seura Anaheim Ducksia. Johnston on pelipaikaltaan vasen laitahyökkääjä ja kätisyydeltään left. Hän on varaamaton pelaaja, jonka kanssa New York Islanders teki sopimuksen maaliskuussa 2015. Kausien 2015-2023 välisenä aikana Johnston on pelannut 134 NHL- runkosarjaottelua, joissa hän on tehnyt yhdeksän maalia ja 15 syöttöä eli 24 tehopistettä. Lokakuussa 2023 Islanders asetti Johnstonin waivers-listalle, josta Anaheim Ducks poimi hänet joukkueeseensa. https://www.tsn.ca/nhl/maple- leafs-waive-bobby-mcmann-ducks-claim-ross-johnston-from-islanders-1.2018966 ==Lähteet== * https://www.hockeydb.com/ihdb/stats/pdisplay.php?pid=143769 Luokka:Kanadalaiset jääkiekkoilijat Luokka:Anaheim Ducksin pelaajat Luokka:Vuonna 1994 syntyneet Luokka:Elävät henkilöt
Hilda Borgström

Hilda Theresia Borgström (13. lokakuuta 1871 Tukholma, Ruotsi – 2. tammikuuta 1953Hilda Borgström. Svensk Filmdatabas. Viitattu 30.4.2020) oli ruotsalainen näyttelijä. Borgström oli oppilaana Ruotsin kuninkaallisen oopperan baletissa 1880–1887, L. Josephsonin oppilaskoulussa 1887–1888. Hän oli W. Rydbergin seurueessa 1888–1889, Stora teaternissa Göteborgissa 1889–1890, Axel Bosinin seurueessa 1890–1891; August Lindbergin seurueessa 1891–1893, Helsingissä Svenska teaternissa 1893–1894, Albert Ranftin seuruessa 1894–1900, Dramatenissa 1900–1912 ja sen jälkeen vierailijana. Hänen merkittäviä roolejaan olivat muun muassa Hilde näytelmässä Byggmästar Solness, Cyprienne näytelmässä Vi skiljas, Katarina näytelmässä Så tuktas en argbigga, Lucy näytelmässä Sällskap där man har tråkigt, Hélène näytelmässä Taifun, Maria näytelmässä Trettondagsafton, Franciska näytelmässä Minna von Barnhelm, Lizzie näytelmässä Syndafloden, Annie näytelmässä Anatole. Hän sai Litteris et Artibus -mitalin.Walborg Hedberg och Louise Arosenius: Svenska kvinnor från skilda verksamhetsområden. S. 15–16. Albert Bonniers 1914 == Filmografia == *1913 – Ingeborg Holm *1921 – Körkarlen *1940 – Ett brott *1942 – Rid i natt! *1942 – Lågor i dunklet *1944 – Klockan på Rönneberga *1944 – Kejsarn av Portugallien *1945 – Kungliga patrasket *1946 – Driver dagg faller regn *1948 – Banketten *1949 – Flickan från tredje raden == Lähteet == ==Aiheesta muualla== * Luokka: Ruotsalaiset näyttelijät Luokka:Vuonna 1871 syntyneet Luokka:Vuonna 1953 kuolleet
Animoca Brands

Animoca Brands Corporation on peliohjelmistoyritys ja riskipääomayhtiö, jonka perusti Yat Siu vuonna 2014. Sen kotipaikka on Hongkong. Yhtiö kehittää ja myy vapaasti pelattavia pelejä ja sovelluksia. Painopiste on tunnettujen tuotemerkkien, blockchain- ja tekoälyn lisensoinnissa. == Aiheesta muualla == * Viralliset verkkosivut Luokka:Pelitalot Luokka:Venture capital -yhtiöt Luokka:Hongkongilaiset yritykset Luokka:Pörssiyhtiöt
Kuriren

Kuriren oli Helsingissä vuosina 1907–1910 ilmestynyt ruotsinkielinen viikkolehti. Sigurd Roosin julkaisema Kuriren oli perustuslailliseksi ilmoittautunut viikkosanomalehti, joka sisälsi paljon viihteellistä aineistoa. Jatkossa artikkeleiden, kertomusten ja kuvituksen määrä edelleen lisääntyi, ja vuoden 1910 ajan lehti ilmestyi aikakauslehden luonteisena. Päätoimittajina työskentelivät Roos vuonna 1908 ja Walter Zilliacus vuonna 1909. ==Lähteet== Luokka:Helsingin media Luokka:Ilmestymästä lakanneet suomalaiset ruotsinkieliset sanomalehdet Luokka:Suomalaiset ruotsinkieliset aikakauslehdet
Ulla Jacobsson

Ulla Jacobsson (23. toukokuuta 1929 Mölndal, Ruotsi – 20. elokuuta 1982 Wien, Itävalta) oli ruotsalainen näyttelijä. Jacobsson tuli tunnetuksi Arne Mattsonin ohjaamasta elokuvasta Hon dansade en sommar (1951), jossa hän näytteli toista pääosaa. Elokuvan alastonuinti- ja rakastelukohtaukset herättivät kohua, ja muun muassa Espanjassa elokuva kiellettiin kokonaan. == Filmografia == *1951 – Hon dansade en sommar *1954 – Karin Månsdotter *1955 – Kesäyön hymyilyä (Sommarnattens leende) *1956 – Sången om den eldröda blomman *1964 – Zulu *1965 – Telemarkin sankarit ==Lähteet== ==Aiheesta muualla== * Luokka: Ruotsalaiset näyttelijät Luokka:Vuonna 1929 syntyneet Luokka:Vuonna 1982 kuolleet
Kijūrō Shidehara

Kijūrō Shidehara (; 13. syyskuuta 1872 Osaka – 10. maaliskuuta 1951 Tokio)Shidehara Kijūrō Encyclopædia Britannica. Viitattu 23.2.2020. oli japanilainen diplomaatti ja valtiomies, joka toimi Japanin pääministerinä vuosina 1945–1946. Shidehara opiskeli Tokion yliopistossa ja oli vuodesta 1896 Japanin ulkoministeriön palveluksessa.Shidehara, Kijuro Portraits of Modern Japanese Historical Figures. Japanin parlamentin kirjasto. Viitattu 23.2.2020. Hän työskenteli muun muassa Japanin lähetystöissä Lontoossa ja Washingtonissa, ja oli suurlähettiläänä Alankomaissa 1914–1915, minkä jälkeen hänet nimitettiin apulaisulkoministeriksi. Vuosina 1919–1922 hän oli Japanin Yhdysvaltain-suurlähettiläänä.Shidehara, Kijuro The Columbia Encyclopedia, Encyclopedia.com. Viitattu 23.2.2020. Shidehara oli yksi Japanin täysivaltaisista edustajista vuosien 1921–1922 Washingtonin laivastokonferenssissa, jossa Tyynenmeren alueen suurvallat sopivat merivoimiensa koon rajoittamisesta rauhan takaamiseksi. Shidehara sai vuonna 1920 paronin (danshaku) aatelisarvon. Hänet nimitettiin parlamentin ylähuoneeseen vuonna 1926. Shidehara oli ulkoministerinä useassa eri hallituksessa vuosina 1924–1927 ja 1929–1931. Toisin kuin ulkopoliitiikkaan sekaantunut armeija, hän kannatti rauhanomaisia suhteita Kiinaan ja Neuvostoliittoon. Shidehara halusi Japanin panostavan sotilaallisen laajenemisen sijaan taloudellisen vaikutusvaltansa kasvattamiseen ja kansainväliseen yhteistyöhön. Japanin 1920-luvun rauhanomainen ulkopolitiikka henkilöytyi häneen ja sitä kutsuttiinkin ”Shidehara-diplomatiaksi”. Sotilaspiirien saatua otteen Japanin politiikasta Shidehara joutui olemaan vuodesta 1931 sivussa päätöksenteosta, mutta hän säilytti arvostuksensa ulkomailla. Shidehara tuli pääministeriksi tappiollisen toisen maailmansodan jälkeen lokakuussa 1945, ja jatkoi tehtävässä toukokuuhun 1946. Yhdysvaltain miehityshallinto hyväksyi hänen nimityksensä. Hän neuvotteli miehityshallinnon johdon kanssa muun muassa keisarin tulevasta asemasta ja uuden perustuslain laatimisesta. Vaikka Shidehara tunnettiin ulkopoliittisissa kysymyksissä liberaalina, sisä- ja talouspolitiikassa hän oli konservatiivi, mikä teki hänet epäsuosituksi sodanjälkeisen vasemmiston piirissä. Kyseenalaisina pidettiin varsinkin hänen läheisiä suhteitaan Mitsubishi-yhtiöön ja sen omistajasukuun, johon hänen vaimonsa kuului. Pääministerikautensa jälkeen Shidehara valittiin uuden edistyspuolueen (Nihon Shinpotō) puheenjohtajaksi. Hänet valittiin vuonna 1947 Japanin alahuoneen jäseneksi ja vuonna 1949 sen puhemieheksi, missä tehtävässä hän oli kaksi vuotta myöhemmin tapahtuneeseen kuolemaansa asti. ==Lähteet== ==Aiheesta muualla== Luokka:Japanin pääministerit Luokka:Japanin ulkoministerit Luokka:Japanilaiset diplomaatit Luokka:Vuonna 1872 syntyneet Luokka:Vuonna 1951 kuolleet
TW 6000

TW 6000 on Hannoverin raitiotieliikenteeseen suunniteltu kaksisuuntainen raitiovaunu. Hannoveriin ruvettiin suunnittelemaan uudenlaista raitiotietä 1960-luvulla, ja sitä varten tarvittiin myös uudenlaiset raitiovaunut. Raitiovaunu on varustettu taittuvilla portailla, jotta matkustajat pääsevät vaunuun myös maanpinnalta. Lisäksi raitiovaunussa on kaksi ohjaamoa, jolloin radan päässä ei tarvitse olla silmukkaa, vaan sitä voidaan ajaa molempiin suuntiin. TW 6000 oli ensimmäisiä saksalaisia raitiovaunuja, jossa jarruttaessa syntynyt energia voitiin syöttää takaisin verkkoon. Hannoverista raitiovaunuja on siirretty Budapestin raitioliikenteeseen. Vanhempia vaunuja on myös muutettu radan kunnossapitokalustoksi esimerkiksi Bergeniin. Helmikuussa 2020 Tampereen raitioliikenteelle vaunuja valmistava Škoda Transtech järjesti Tampereelle LHB:n vuonna 1981 valmistaman TW6000 raitiovaunun testivaunuksi. == Lähteet == == Aiheesta muualla == Luokka:Raitiotiekalusto
Józef Klukowski

Józef Klukowski (2. tammikuuta 1894 Repelka, Valko-Venäjä – 29. huhtikuuta 1944) oli puolalainen kuvanveistäjä, taidemaalari ja olympiavoittaja. Klukowski voitti kultaa Los Angelesin olympialaisissa 1932 mitalien ja medaljongien –sarjassa teoksella Wieńczenie zawodnika II (). Neljä vuotta myöhemmin Berliinissä hän oli toinen reliefit–sarjassa teoksella Piłkarze (). Klukowski osallistui vuonna 1944 Varsovan kansannousuun. Kansannousun jälkeen hän kuoli matkalla keskitysleirille. ==Lähteet== Luokka:Puolalaiset kuvanveistäjät Luokka:Puolalaiset taidemaalarit Luokka:Puolalaiset olympiavoittajat Luokka:Vuonna 1894 syntyneet Luokka:Vuonna 1944 kuolleet
Palautuskielto

Palautuskielto tarkoittaa sitä, että turvapaikanhakijaa ei voida palauttaa alueelle, jossa häntä uhkaa kuolemanrangaistus, kidutus, vaino tai muu epäinhimillinen tai ihmisarvoa loukkaava kohtelu. Palautuskieltoa noudatetaan, mikäli henkilöä uhataan hänen rodun, uskonnon, kansalaisuuden ja tiettyyn yhteiskunnalliseen ryhmään kuulumisen tai poliittisten mielipiteiden perusteella. Jos turvapaikanhakijalla ei katsota olevan sopivia perusteita turvapaikkaan ja jos kotimaahan on mahdollista palata turvallisesti, voidaan antaa kielteinen turvapaikkapäätös. Mikäli turvapaikanhakija on syyllistynyt rikoksiin, hänet voidaan tuomita Suomessa. Mikäli pakolaisuuden perusteet tai olosuhteet kotimaassa muuttuvat, voidaan vankeusrangaistuksen jälkeen antaa karkotuspäätös. Suomen ulkomaalaislaissa säädetään, että palautuskielto koskee käänyttämistä, palauttamista tai pääsyn epäämistä vaaralliselle alueelle, ja lisäksi myös aluetta jolta palautettava voitaisiin lähettää vaaralliselle alueelle.. ==Geneven pakolaissopimuksessa== Palautuskielto on lähtöisin vuoden 1951 sopimuksesta pakolaisten oikeudellisesta asemasta. Sen 33. artikla toteaa: > Karkotuksen ja palauttamisen kieltäminen # Sopimusvaltio ei tavalla tai > toisella saa karkottaa tai palauttaa pakolaista sellaisten alueiden > rajoille, jossa hänen henkeään tai vapauttaan uhataan rodun, uskonnon, > kansalaisuuden ja tiettyyn yhteiskunnalliseen ryhmään kuulumisen tai > poliittisen mielipiteen vuoksi. # Ensimmäisessä kohdassa olevan määräykseen > ei kuitenkaan voi vedota pakolainen, johon nähden on perusteltua aihetta > olettaa, että hän on vaaraksi oleskelumaansa turvallisuudelle tai joka on > lainvoiman saaneella tuomiolla tuomittu erityisen törkeästä rikoksesta ja on > yhteiskunnalle vaarallinen sanotussa maassa. ==Lähteet== Luokka:Pakolaispolitiikka Luokka:Muuttoliike
Jerry Goodman

Jerry Goodman (s. 16. maaliskuuta 1949 Chicago, Illinois) on yhdysvaltalainen jazz- ja rockviulisti.Jerry Goodman AllMusic Hän soitti eri yhtyeissä sähköviulua.Jerry Goodman Wood Violins Goodman aloitti viulunsoiton lapsena. Hänen molemmat vanhempansa toimivat jousisoittajina Chicagon sinfoniaorkesterissa, ja hänen enonsa tai setänsä oli säveltäjä, jazzpianisti Marty Rubenstein. Klassisesta koulutuksesta huolimatta Goodman liittyi The Flock -yhtyeeseen, joka sai levytyssopimuksen Columbia Recordsilta ja julkaisi debyyttialbuminaan The Flockin. Tässä yhtyeessä Goodman toimi vuoteen 1970, jolloin asettui Wisconsinin maaseudulle. Vuonna 1971 hän aloitti yhteistyön John McLaughlinin kanssa. Tämä etsi viulistia sooloalbumiaan My Goal's Beyond varten. Tämän yhteistyön seurauksena Goodmanista tuli Mahavishnu Orchestran jäsen. Goodman sai tämän jäsenyyden myötä kansainvälisen seuraajajoukon. 1980-luvun puolessavälissä Goodman alkoi tauon jälkeen levyttää New Age -musiikkiin suuntautuneelle Private Music -yhtiölle. Hän julkaisi soolo-LP:t On the Future of Aviation, Ariel ja It's Alive. Samoihin aikoihin Goodman aloitti työskentelyn elokuvamusiikin parissa. Hän sävelsi musiikin Lily Tomlinin elokuvaan The Search for Signs of Intelligent Life in the Universe. Hän työskenteli myös sellaisissa elokuvissa Herrasmieshuijarit (1988), Kaikenkarvaiset lemmikit (1996), Broadwayn kutsu (1996) ja Best in Show – näyttelyn kunkut (2000). 1990-luvun alussa Goodman liittyi uudelleen perustettuun Dixie Dregs -yhtyeeseen. Hän kiersi myös New Age -yhtye Shadowfaxin kanssa. Suuren osan 1990-luvusta ja 2000-vuosikymmenen alusta Goodman oli aktiivinen sessiomuusikkona ja soitti Toots Thielemansin, Hall & Oatesin sekä Derek Sherinianin levyillä. Vuonna 2004 Goodman soitti kiertuetauon jälkeen Gary Husbandin Force Majeure -kokoonpanon kanssa. Hän esiintyi myös sen live-DVD:llä Live at the Queen Elizabeth Hall, London (2005). Vuonna 2009 Goodman liittyi progressiiviseen metalliyhtye Dream Theateriin sen albumia Black Clouds & Silver Linings varten. Muiden projektiensa ohessa Goodman soitti vuonna 2015 jazzrumpali Billy Cobhamin kanssa tämän Spectrum 40 -kiertueella ja -konserttialbumilla. == Lähteet == Luokka:Yhdysvaltalaiset viulistit Luokka:Jazzviulistit Luokka:Rockmuusikot Luokka:Sähköviulistit Luokka:Vuonna 1949 syntyneet Luokka:Elävät henkilöt
Tetsu Katayama

Tetsu Katayama (28. heinäkuuta 1887 Wakayama – 30. toukokuuta 1978)Katayama, Tetsu Portraits of Modern Japanese Historical Figures. Japanin parlamentin kirjasto. Viitattu 23.2.2020. oli japanilainen sosiaalidemokraattinen poliitikko, joka toimi Japanin pääministerinä vuosina 1947–1948. Hänen on sanottu olleen ensimmäinen sosialisti Japanin pääministerinä.Katayama Tetsu A Dictionary of Contemporary World History (2008), Oxford Reference. Viitattu 23.2.2020. Katayama suoritti oikeustieteellisen tutkinnon Tokion yliopistossa vuonna 1912 ja työskenteli sen jälkeen asianajajana sekä ammattiliittojen keskusjärjestön ja talonpoikien liiton neuvonantajana lakiasioissa. Hän osallistui vuonna 1926 uuden sosiaalidemokraattisen puolueen (Shakai Minshū- tō) perustamiseen ja hänet valittiin sen ensimmäiseksi pääsihteeriksi. Hänet valittiin puolueen edustajana Japanin alahuoneeseen vuonna 1930. Kun viranomaiset tukahduttivat tämän puolueen vuonna 1932, Katyama auttoi perustamaan sen seuraajaksi sosialistisen joukkopuolueen (Shakai Taishūtō), jonka puoluejohtoon hänet valittiin.Katayama, Tetsu The Columbia Encyclopedia, Encyclopedia.com. Viitattu 23.2.2020. Katyama ja joukko muita erotettiin puolueesta vuonna 1940, kun he ilmaisivat sympatiansa Japanin sotaa Kiinassa arvostelleelle kansanedustaja Takao Saitōlle jättämällä osallistumatta äänestykseen Saitōn erottamisesta parlamentista. Toisen maailmansodan jälkeen Katayama osallistui vuonna 1945 uuden Japanin sosialistisen puolueen (Shakai- to) perustamiseen, ja hänet valittiin ensin puolueen pääsihteeriksi ja vuonna 1946 sen puheenjohtajaksi. Hänestä tuli vuonna 1947 ensimmäinen uuden perustuslain alainen pääministeri, kun hän muodosti koalitiohallituksen yhdessä kahden porvarillisen puolueen kanssa. Katayaman hallitus lakkautti talouselämää hallinneet zaibatsu-konglomeraatit, loi uuden virkakunnan ja sääti työttömyysvakuutusjärjestelmän. Hallitus erosi vuoden 1948 alussa eivätkä sosialistit onnistuneet vakiinnuttamaan asemaansa hallituspuolueena. Katayama jätti puolueensa vuonna 1960 ja osallistui uuden demokraattisen sosialistisen puolueen perustamiseen. Hän erosi myös tästä puolueesta vuonna 1964. ==Lähteet== ==Aiheesta muualla== Luokka:Japanin pääministerit Luokka:Japanin valtiovarainministerit Luokka:Sosiaalidemokraattiset poliitikot Luokka:Vuonna 1887 syntyneet Luokka:Vuonna 1978 kuolleet
Abu Saleh

Abu Saleh (al-Afri) (1. helmikuuta 1973 – marraskuu 2015) oli irakilainen terroristi.Counter Terrorism Designations U.S. Department of the TreasuryU.S.-led coalition says it killed ISIS finance minister in Iraq CNN Hänen syntymänimensä oli Muwaffaq Mustafa Muhammad al-Karmush. Hän oli yksi Isis-järjestön talousverkoston kokeneimmista edustajista, ja hänen asemansa järjestössä rinnastui talousministeriin.'You are next': Barack Obama lists top IS leaders killed by US-led airstrikes ABC News Saleh oli aiemmin toiminut Al- Qaidassa. Saleh sai surmansa Yhdysvaltain johtamassa sotilaallisessa iskussa Irakissa marraskuun lopussa 2015. Hänen ja hänen kahden yhteistyökumppaninsa kuolemista ilmoitettiin joulukuussa 2015. Tarkoituksena surmissa oli järjestön talousosaamisen ja -infrastruktuurin tuhoaminen. == Lähteet == Luokka:Irakilaiset henkilöt Luokka:Al-Qaidan jäsenet Luokka:Isis Luokka:Terroristit Luokka:Islam Irakissa Luokka:Vuonna 1973 syntyneet Luokka:Vuonna 2015 kuolleet
Farasan-saaret

Farasan-saaret () on Saudi-Arabiaan kuuluva saaristo Punaisellamerellä. ==Maantiede== Farasan-saaret sijaitsevat Saudi-Arabian etelärannikolla Punaisellamerellä. Saaristoon kuuluu 84 saarta ja ne sijaitsevat noin 40 kilometrin ppäässä manteresta. Farasan-saarten asumattomat saaret ovat nykyisin osa luonnonsuojelualuetta. Alueella tavataan useita eri lintulajeja, joihin lukeutuvat esimerkiksi suomutropiikkilintu, valkosilmälokki, pikkutiira ja luolakahlaaja. Saarilla tavataan myös vuorigasellia. ==Historia== Farasan- saarten nimi on johdettu Banu Farasan-nimisestä heimosta, joka on asuttanut Farasan-saarten ja Jemenin Tihaman aluetta. Perinteen mukaan he polveutuvat Taghlib-heimosta, mutta heidät on liitetty myös Himyarin kuningaskuntaan. Heimo oli aikanaan kristitty ja saarilla oli aikanaan kirkkojen raunioita. Banu Farasan tunnettiin sodistaan Banu Madjid-heimoa vastaan, minkä lisäksi he kävivät kauppaa Etiopiassa. Periplus ei mainitse Farasan-saaria, mutta sittemmässä teoksessa Farsan-saarten (Φαρδαν) kerrotaan osallistuneen kristittyjen tekemään sotaretkeen Jemenissä lähettämällä heidän tuekseen seitsemän laivaa. Strategisen sijaintinsa takia saaret valloitettiin sittemmin useampaan otteesen. Vuonna 1506 saapuivat egyptiläiset ja hieman myöhemmin niiden valtaamista harkitsivat Afonso de Albuquerquen johtamat portugalilaiset. Sittemmin saaria hallitsivat osmanit ja heidän jälkeensä idrisidit. Jemenin hallitsijat vaativat saaria ajoittain itselleen, mutta lopulta ne päätyivät idrisidien maiden mukana Saudi-Arabialle. ==Lähteet== Luokka:Saudi-Arabian maantiede Luokka:Saaristot Luokka:Punainenmeri
Ura Qe Lidh Motet

Ura Qe Lidh Motet. The Bridge That Links Time on Ensemble Tiranan Vuonna 2014 julkaistu albumi. == Kappaleet == # Ditet E Beharit - Spring Days (2:39) # Hanko! (5:23) # Na Leu Dielli - The Sun Rises (3:36) # Mora Mugen Per Janina - Travelling To Janina (4:13) # C'me Grise Shpirtin - You Drive Me Crazy (2:41) # Ti Me Je Si Nje Gonxhe - You Are Like A Flower Bud (3:13) # Kenga E Ago Ymerit - Song For Ago Ymer (5:07) # Kendon Bylbyli - The Nightingale Song (2:35) # Ju Pampore Qe Shkoni - O Ye Boats That Go Away (4:19) # Vajta Diku, Vajta - I'm So Happy With Her (3:57) # Ti Je Vete Pranvera - You Are The Spring Yourself (2:53) # Mbece More Shoke, Mbece - A Tragic End In The War (3:51) # Moj Bukuri Magjike - O Magical Beauty (4:37) # Potpourri Korcare - Potpourri Of Korca (4:13) # Te Shikoj Mbrapa Malit - I See You (3:55) # Tundu Bejke E Bardhe - White Lamb Of Lithe Body (2:40) # Ku Vate Motu - What A Beautiful Past (3:26) # Dallget E Detit - The Seawaves (3:16) == Aiheesta muualla == * Ura Qe Lidh Motet. The Bridge That Links Time Discogs-sivustolla == Lähteet == Luokka:Vuoden 2014 albumit
Jakob Cats

Jakob Cats,Cats, Jakob, Nordisk FamiljebokCats, Jakob, Allgemeine Deutsche Biographie Jacob Cats, Jacobus Adrianus Brey, Jacobus Felinus,Biografieën over Jacob Cats dbnl.nl (1577−1660) oli alankomaalainen kirjailija ja runoilija. Catsin runot olivat laadultaan jäykkiä ja vailla syvää runollista tunnetta, mutta hänen kuivanjärkevä viisastelunsa ja poroporvarillinen maailmankatsomuksensa olivat niin aitoja hollantilaisia ominaisuuksia, että hänestä tuli kansansa suosituimpia runoilijoita. Hollantilaiset sanoivat yleisesti hänen teoksiaan "Isä Catsin kirjaksi" (Het book van vader Cats). Hänen etevin teoksensa on runoelma Houwelijk ('Avio'), jossa hän kuvaa naista neitosena, morsiamena, puolisona ja leskenä tehden sen etupäässä kuivan moraalisesti. Vuonna 1700 ilmestynyt Catsin teosten laitos sisältää hänen omaelämäkertansa, jonka hän oli kirjoittanut 82-vuotiaana.Cats, Jakob, Tietosanakirja osa 1, palsta 1534, Tietosanakirja Osakeyhtiö 1909 == Lähteet == ==Aiheesta muualla== Luokka:Alankomaalaiset kirjailijat Luokka:Vuonna 1577 syntyneet Luokka:Vuonna 1660 kuolleet
Olof Kolmodin

Olof Kolmodin (26. toukokuuta 1690 Nysätran pitäjä, Uppsalan lääni – 8. huhtikuuta 1753 Flo, Länsi-Götanmaa) oli ruotsalainen luterilainen pappi ja virsirunoilija. == Elämä ja työ == Kolmodin oli Visbyn superintendentin Israel Kolmodinin veljenpoika. Kolmodin opiskeli Uppsalassa vuodesta 1698, ja hän toimi yksityisopettajana vuodesta 1711. Hän valmistui maisteriksi 1716, ja hänet vihittiin papiksi 1719. Hän oli Kuninkaallisen henkivartiokaartin pappi, hänet nimitettiin hovisaarnaajaksi ja hovikonsistorin notaariksi 1721. Vuonna 1723 hän sai Flon kirkkoherran viran ja hoiti virkaa kuolemaansa saakka, vaikka häntä pyydettiin palaamaan lähemmäs Tukholmaa. Kolmodin sai vaikutteita herrnhutismista, vaikkakin hän suhtautui aikansa hengellisiin liikkeisiin kriittisesti. Hänen tunnetuin teoksensa on hartauskirja Andelig Dufvoröst Eller En Gudelig Själs Ensikdta Sång-Andacht vuodelta 1734, josta on otettu ainakin 15 painosta. Siinä on 133 virttä, lähinnä saksasta käännettyjen laulujen ohella muutama hänen itsensä kirjoittama virsi. Kolmodin kirjoitti runomittaisen rukouskirjan Then trogna siälens gyldene rökelse-kar (1728). Kuningatar Ulriika Eleonoora, joka arvosti häntä suuresti, innoitti Kolmodinin kirjoittamaan kaksiosaisen teoksen Biblisk qvinno-spegel, joka käsittelee Raamatun naisia. Kirjaa on kuitenkin pidetty raskaana ja mauttomanaKolmodin. 1., Olof K., Tietosanakirja osa, 4, palsta 1214, Tietosanakirja Osakeyhtiö 1912. == Olof Kolmodinin virsiä suomeksi == ;Suomen ev. lut. kirkon virsikirjassa * 159 Ken Jumalan tuomion torjua voi (Ur djupen, ur syndenes grundlösa dy/Vart flyr jag för Gud och hans heliga lag 1734). Suom. Julius Krohn 1880, uud. komitea 1937, 1984. * 185 Herra, annat sanassasi (Ordets Herre, du har givit, 1734), uud. Johan Ludvig Runeberg 1857, suom. Knut Legat Lindström 1860. 1886, uud. komitea 1984. ;Ruotsin kirkon virsikirjassa * 547 Ken Jumalan lakia paeta voi? (Ur djupen, ur syndenes grundlösa dy/Vart flyr jag för Gud 1734) Suom. Julius Krohn 1880, uud. suom. Niilo Rauhala 1998 * 565 Käy valvoen, kristitty (Gack warlig, min Christen/Gå varsamt, min kristen 1742), uud. Anders Frostenson 1977, suom. 1790, Jooseppi Mustakallio 1903, uud. suom. Niilo Rauhala 1995. == Lähteet == Luokka:Ruotsalaiset papit Luokka: Ruotsalaiset virsirunoilijat Luokka:Vuonna 1690 syntyneet Luokka:Vuonna 1753 kuolleet
Felice Cavallotti

Felice Cavallotti (1842−1898) oli italialainen runoilija ja prosaisti. Hän kirjoitti jo nuorena runoja saksalaisia vastaan, julkaisi 1860-luvun alussa kirjasen Germania e Italia ja osallistui omaistensa tietämättä Giuseppe Garibaldin johtamaan sotaan. Sen jälkeen hän useissa lehdissä vastusti hallitusta, hänet tuomittiin moneen kertaan vankeuteen, ja hän joutui useaan kaksintaisteluun. Ollessaan edustajakamarin jäsenenä hän pani usein toimeen myrskyisiä kohtauksia. Cavallottin poliittiset runot takavarikoitiin.Cavallotti, Felice, Tietosanakirja osa 1, palsta 1539, Tietosanakirja Osakeyhtiö 1909 Cavallotti siirtyi vuodesta 1871 kirjoittamaan näytelmiä. Hänen näytelmänsä Pezzenti herätti Milanossa suurta huomiota. Sitä seurasi muun muassa näytelmä Alcibiade (1874), jota hän eräässä lentokirjasessa loistavasti puolusti arvostelijoitaan vastaan. Hienoja näytelmiä ovat Il cantico dei cantici (1882) ja La figlia di Jefte. Cavallotti oli idealisti ja vastusti naturalismia. Hänen lyriikkansa on tyyliltään ylevää, sisältää runsaasti ajatuksia ja kuvia. Eräs hänen runokokoelmistaan on nimeltään Anticagnie (1879). Cavallotti kuoli kaksintaistelussa. Cavallottin kootut teokset ilmestyivät kahdeksanosaisena Milanossa (1881−1888). == Lähteet == ==Aiheesta muualla== Luokka:Italialaiset kirjailijat Luokka:Italialaiset poliitikot Luokka:Vuonna 1842 syntyneet Luokka:Vuonna 1898 kuolleet
Ambro Urjansson

Ambro Urjansson (s. 19. kesäkuuta 2002 Helsinki) on suomalainen amerikkalaisen jalkapallon pelaaja, pelipaikaltaan pelinrakentaja. Urjanssonin seura on Helsinki Roosters. Urjansson on Roostersin kasvatti. Hän pelasi ensimmäisen kautensa Vaahteraliigassa vuonna 2021. Kaudella 2023 Urjansson pelasi Kuopio Steelersissä, mutta palasi kauden jälkeen takaisin Roostersiin. Urjanssan kuuluu myös Suomen maajoukkueeseen. ==Lähteet== Luokka:Suomalaiset amerikkalaisen jalkapallon pelaajat Luokka:Vuonna 2002 syntyneet Luokka:Elävät henkilöt
Tuija Siltamäki

Tuija Siltamäki (s. 15. huhtikuuta 1992) on suomalainen freelancertoimittaja. Hän on toiminut Ylioppilaslehden päätoimittajana vuosina 2020–2022. Hän on työskennellyt Helsingin Sanomissa, Yleisradiossa ja Aamulehdessä. == Ura ja koulutus == Siltamäki on opiskellut journalismia Lahden kansanopistossa. Hän aloitti kirjoittamaan kolumneja Aamulehdelle vuonna 2016. Siltamäki valmistui Tampereen yliopistosta yhteiskuntatieteiden maisteriksi vuonna 2020. Opiskeluaikoinaan hän työskenteli Tampereen yliopiston ylioppilaskunnan Aviisi-lehden päätoimittajana vuosina 2017–2019. Vuonna 2020 hänet valittiin Ylioppilaslehden päätoimittajaksi. Hän on työskennellyt esimerkiksi Helsingin Sanomille, Yleisradiolle, Aamulehdelle ja Imagelle. == Teokset == * * * * ==Lähteet== Luokka:Suomalaiset päätoimittajat Luokka:Vuonna 1992 syntyneet Luokka:Elävät henkilöt
Birinus

Birinus tai Berin eli Pyhä Birinus (k. 3. joulukuuta 650) oli Dorchesterin ensimmäinen piispa ja Wessexin apostoli. Beda Venerabiliksen mukaan paavi Honorius I lähetti Genovassa piispaksi vihityn Birinuksen levittämään kristinuskoa Englannin sisämaahan, jossa ei ollut lainkaan kristittyjä. Saavuttuaan Englantiin vuonna 634 Birinus kuitenkin totesi länsisaksit pakanoiksi ja päätti omistautua heidän käännyttämiseensä. Birinus onnistui käännyttämään Wessexin kuninkaan Cynegilsin vuonna 635 ja hänen poikansa Cwichelmin seuraavana vuonna. Myös Cwichelmin poika Cuthred kääntyi kristinuskoon. Cynegils ja Northumbrian kuningas Oswald antoivat Birinuksen perustaa piispanistuimen Dorciciin eli Dorchesteriin, joka oli tuolloin Wessexin pääkaupunki. Birinus rakennutti kaupunkiin useita kirkkoja ja kastoi monia sakseja kristityiksi. Birinus haudattiin alun perin hänen Dorchesteriin perustamaansa kirkkoon, mutta Dorchester taantui sittemmin ja menetti piispanistuimensa. Piispa Headda siirsi Birinuksen jäännökset Winchesterin katedraaliin vuonna 680. Pyhän Birinuksen muistopäivä on 3. joulukuuta. == Lähteet == Luokka:Brittiläiset piispat Luokka:Dorset Luokka:Pyhimykset Luokka:Lähetyssaarnaajat Luokka:600-luvulla syntyneet Luokka:Vuonna 650 kuolleet
Villieläimet

Villieläin viittaa perinteisesti kesyttämättömiin eläinlajeihin, mutta käsite sisältää kaikki eläimet, jotka kasvavat tai elävät luonnonvaraisena eivätkä ole ihmisten siirtämiä. Villieläimiä on kaikissa ekosysteemeissä: aavikoilla, metsissä, sademetsissä, tasangoilla, muilla alueilla, ja myös kaupunkialueilla. Vaikka termi populaarikulttuurissa viittaa yleensä eläimiin, joihin ihmistoiminta ei vaikuta, useimmat tutkijat ovat yhtä mieltä siitä, että ihmistoiminta vaikuttaa suureen osaan villieläimistä. == Lähteet == == Aiheesta muualla == Luokka:Eläimet
IJssel

IJssel on Reinin suuhaara Alankomaissa. Se on Waalin ja Nederrijnin jälkeen kolmanneksi suurin uoma, johon Rein virtaa Alankomaiden puolella. IJssel erkanee Nederrijnista Arnhemin kaupungin kaakkoispuolella ja virtaa 127 kilometriä pohjoiseen kunnes laskee IJsselmeeriin. IJssel ei ole aina ollut Reinin suuhaara, vaan joet on yhdistetty toisiinsa kanavan kautta. Ensimmäinen kanava rakennettiin mahdollisesti hieman ennen ajanlaskun alkua, kun Nero Claudius Drusus valloitti Reinin ja Elben väliset alueet. Roomalaisaikana joen latinankielinen nimi oli Isala. ==Lähteet== == Aiheesta muualla == Luokka:Alankomaiden joet Luokka:Reinin vesistö Luokka:Gelderland Luokka:Overijssel
David Ayres

David Ayres (s. 12. elokuuta 1977 Whitby, Kanada) on kanadalainen jääkiekkomaalivahti ja jääkoneen kuljettaja, joka pelasi NHL-kaudella 2019–2020 Carolina Hurricanesin paidassa puolitoista erää maalivahtina Toronto Maple Leafsia vastaan. Ottelussa Toronto Maple Leafs vastaan Carolina Hurricanes 22. helmikuuta 2020 Carolinalta loukkaantui ottelussa molemmat maalivahdit ja NHL:n sääntöjen mukaan kotijoukkueen on tässä tilanteessa pystyttävä järjestämään korvaava maalivahti peliin. Ayres oli pelannut aiemmin alasarjoissa jääkiekkoa ja toimii Maple Leafsin farmijoukkueen Toronto Marliesin jääkoneen kuljettajana. Hän teki Carolinan kanssa yhden ottelun mittaisen tryout-sopimuksen ja tuli kentälle ajassa 31:19. Ayres päästi kaksi ensimmäistä laukausta maaliin, mutta piti maalinsa puhtaana lopun ajasta ja torjui Carolinalle voiton. Hänen torjuntaprosenttinsa oli 80. == Lähteet == Luokka:Vuonna 1977 syntyneet Luokka:Elävät henkilöt Luokka:Kanadalaiset jääkiekkomaalivahdit
Sebastian Shaw

Sebastian Lewis Shaw (29. toukokuuta 1905 Holt, Norfolk – 23. joulukuuta 1994 Brighton) oli englantilainen näyttelijä, runoilija ja kirjailija. 65 vuotta kestäneen uransa aikana hän esiintyi kymmenissä näyttämöesityksissä ja yli 40 elokuva- ja televisiotuotannossa. Shaw syntyi ja kasvoi Norfolkissa ja teki teatteridebyyttinsä kahdeksanvuotiaana Lontoossa. Hän opiskeli näyttelemistä Gresham’s Schoolissa ja Royal Academy of Dramatic Artissa. Vaikka hän työskenteli pääasiassa Lontoossa, hän teki Broadway-debyyttinsä vuonna 1929 Patrick Hamiltonin näytelmässä Rope. Ensimmäinen elokuvaesiintyminen Shaw'lle oli vuoden 1930 elokuva Caste. Hän alkoi nopeasti sen jälkeen luoda itselleen mainetta elokuvapiireissä, vaikka onkin itse myöhemmin kuvannut nuoruuden suosiotaan vain ulkonäöstään johtuneeksi. Hän väitti kypsyneensä esiintyjänä vasta palattuaan palveluksestaan Britannian kuninkaallisissa ilmavoimissa toisessa maailmansodassa. Shaw oli erityisen tunnettu rooleistaan Shakespeare- näytelmissä, joita pidettiin rohkeina ja aikaansa edellä olleina. Vuonna 1966 hän aloitti Royal Shakespeare Company -teatterissa, jossa esiintyi vuosikymmenien ajan. Shaw kirjoitti myös paljon runoja sekä romaanin The Christening vuonna 1975. Shaw tunnetaan myös hänen lyhyestä roolistaan Jedin paluussa, alkuperäisen Tähtien sota -trilogian viimeisestä osassa, missä hän esitti kypärätöntä Anakin Skywalkeria ja tämän henkeä aivan elokuvan lopussa. Shaw kuoli vuonna 1994 luonnollisista syistä. == Aiheesta muualla == * Shaw'n muistokirjoitus The Independentissä, 13.2.1995 Luokka:Englantilaiset näyttelijät Luokka:Englantilaiset runoilijat Luokka:Royal Shakespeare Companyn jäsenet Luokka:Vuonna 1905 syntyneet Luokka:Vuonna 1994 kuolleet
Alpo Mattila

Alpo Mattila (17. marraskuuta 1884 Asikkala – 7. tammikuuta 1940 Parikkala) oli suomalainen toimittaja. Mattila syntyi lampuodin perheeseen. Hän kävi kansakoulun ja opiskeli Lahden yhteiskoulussa. Mattila työskenteli Työmies- lehden oikolukijana ja avustajana vuosina 1907–1908, Raivaajan toimitussihteerinä ja päätoimittajana vuosina 1908–1912 ja Kansan Työn toimituksessa vuosina 1919–1939. Hän oli Kansan Työn vastaava toimittaja vuosina 1922–1923 ja 1930–1938. Mattilan pakinoitsijanimimerkkejä lehdessä olivat Topias ja Kallenpoika. Mattila sai valtion sanomalehtimieseläkkeen vuonna 1939.Valtion sanomalehtimieseläkkeet, Suomen lehdistö : lehdistön ammattilehti, 01.10.1939, nro 10, s. 3, Kansalliskirjaston digitaaliset aineistot Sosiaalidemokraatteihin kuulunut Mattila oli Viipurin kaupunginvaltuuston ja useiden kunnallislautakuntien jäsen. Hän toimi Työväen Musiikkiliiton piirijärjestön sihteerinä ja julkaisi raittiusaiheisia kirjasia. Mattilan puoliso oli kansakoulunopettaja Aino Salmi (1879–1957). Hänen kaksoissisarensa oli kansanedustaja Hulda Salmi. ==Lähteet== Luokka:Suomalaiset päätoimittajat Luokka:Pakinoitsijat Luokka:Suomen Sosialidemokraattisen Puolueen poliitikot Luokka:Viipurin kaupunginvaltuutetut Luokka:Vuonna 1884 syntyneet Luokka:Vuonna 1940 kuolleet
Vilho Kolho

Vilho Kolho (5. helmikuuta 1891 Keuruu – 13. syyskuuta 1988 Tampere) oli suomalainen arkkitehti. Hän suunnitteli Tampereelle useita rakennuksia, joista tunnetuimpia ovat Pyynikin näkötorni ja Kaupin vanha vesitorni. Kolho aloitti opinnot Teknillisessä korkeakoulussa vuonna 1908 ja valmistui sieltä viisi vuotta myöhemmin. Hänen kurssitovereihinsa kuului Bertel Strömmer, jonka kanssa hän myöhemmin työskenteli monissa hankkeissa.Mukala 1999, s. 87. Kolho toimi Tampereen ensimmäisenä apulaiskaupunginarkkitehtina vuodesta 1927 alkaen, ja yhdessä kaupunginarkkitehti Strömmerin kanssa he johtivat Tampereen kaupungin rakennustoimintaa vuosikymmenten ajan. Molemmat jäivät virastaan eläkkeelle 1950-luvun alkupuolella.Tampereen kaupungin rakennuskonttori 25-vuotias. Aamulehti. 1.1.1927, s. 7. Kansalliskirjaston digitaaliset aineistot Viitattu 24.2.2020. ==Töitä Tampereella== * Finlayson-myymälän sisustus (1923), Kuninkaankatu 3; ei enää alkuperäisessä asussa * Keskuskeittiön talo (1923)Uusia rakennusten julkisivuja Tampereella. Aamulehti. 10.6.1923, s. 4. Kansalliskirjaston digitaaliset aineistot Viitattu 24.2.2020., Satakunnankatu 14; yhdessä Bertel Strömmerin kanssa * Tammerontalon korotus (1926)Tampereen kantakaupungin rakennuskulttuuri 1998, s. 47., Hämeenkatu 18; yhdessä Bertel Strömmerin kanssa * Ludekylä (1926, 1928), Kalevan puistotie 9 – Petsamonkatu 2; yhdessä Bertel Strömmerin ja Eetu Murroksen kanssa * Petsamon jakelumuuntamo (1928)Tampereen kantakaupungin rakennuskulttuuri 1998, s. 289., Kalevan puistotie * Kaupinojan pumppuasema (1928), Kaupinpuistonkatu 2; nyk. vedenpuhdistuslaitos; ei enää alkuperäisessä asussa * Kaupin vanha vesitorni (1928) ja Tampereen Ursan observatorio (1953)Tampereen kantakaupungin rakennuskulttuuri 1998, s. 206., Kaupinpuistonkatu 28 * Pyynikin näkötorni (1929)Tampereen kantakaupungin rakennuskulttuuri 1998, s. 126., Näkötornintie 20 * Koskitalon korotus (1953), Satakunnankatu 13b * Puistotyöntekijöiden ruokailutila (1953)Rihlama 1968, kuva 220; etukannen karttasivu ja rakennusluettelo, kohde 26., Pyynikin kirkkopuisto == Töitä muualla == * Vesitorni- ja paloasemarakennus (1926), Kajaani ==Kuvia rakennuksista== Tiedosto:Tammeron talo.JPG|Tammerontalo. Tiedosto:Petsamon muuntamo, Kalevan puistotie.jpg|Petsamon muuntamo. Tiedosto:Kauppi old water tower.jpg|Kaupin vanha vesitorni. Tiedosto:Pyynikki tower.jpg|Pyynikin näkötorni. Tiedosto:Koskitalo.jpg|Koskitalo. ==Lähteet== Luokka:Suomalaiset arkkitehdit Luokka:Vuonna 1891 syntyneet Luokka:Vuonna 1988 kuolleet
Vilkeunen käyttäytymishäiriö

Vilkeunen käyttäytymishäiriö on unihäiriö, jossa henkilö käyttää hyödyksi raajojaan tai liikkumistaan. Hän saattaa esimerkiksi vilkuttaessa heiluttaa käsiään tai unessa uidessa sulkeltaessa sukeltaa sängyissään myös oikeasti. Luokka:Unihäiriöt Luokka:Neuropsykologia